ՆԱԽԱԳԻԾ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ ԿՈՄԻՏԵԻ

ՆԱԽԱԳԱՀ

Հ Ր Ա Մ Ա Ն

«\_\_\_\_ » \_\_\_\_\_\_\_\_\_\_\_\_\_\_\_\_\_\_ 2023 թ. N\_\_\_\_\_\_\_-Ն

­­­­­ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՔԱՂԱՔԱՇԻՆՈՒԹՅԱՆ ՆԱԽԱՐԱՐԻ 2006 ԹՎԱԿԱՆԻ ՆՈՅԵՄԲԵՐԻ 10-Ի N253-Ն ՀՐԱՄԱՆՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ղեկավարվելով «Քաղաքաշինության մասին» օրենքի 10.1-րդ հոդվածի 3-րդ մասի 5-րդ, 5.1-րդ և 39-րդ կետերով, «Նորմատիվ իրավական ակտերի մասին» օրենքի 33-րդ և 34-րդ հոդվածներով

ՀՐԱՄԱՅՈՒՄ ԵՄ`

1. «Հայաստանի Հանրապետության քաղաքաշինության նախարարի 2006 թվականի նոյեմբերի 10-ի <ՀՀՇՆ IV-11.07.01-2006 (ՄՍՆ 3.02-05-2003) <Շենքերի և շինությունների մատչելիությունը բնակչության սակավաշարժուն խմբերի համար> շինարարական նորմերի հաստատման մասին> N 253-Ն հրամանի (այսուհետ՝ հրաման).

1) Նախաբանը շարադրել հետևյալ խմբագրությամբ. <Ղեկավարվելով <Քաղաքաշինության մասին> օրենքի 10.1-րդ հոդվածի 3-րդ մասի 5.1-րդ և 39-րդ կետերով>,

2. հրամանի հավելվածի.

1. <գործարկման տարեթիվը> բառերը հանել,
2. ամբողջ տեքստում <հաշմանդամ> և <հաշմանդամներ> բառերը և դրանց համապատասխան հոլովաձևերը փոխարինել համապատասխանաբար <հաշմանդամություն ունեցող անձ> և <հաշմանդամություն ունեցող անձինք> բառերով և դրանց համապատասխան հոլովաձևերով,
3. 5.7.1 կետը շարադրել հետևյալ խմբագրությամբ. <5.7.1 Հանրային տարածքներում՝ բազմաֆունկցիոնալ զբոսայգիներում, պուրակներում, խաղահրապարակներում տեղակայված ստորգետնյա և վերգետնյա սանիտարական հանգույցները (1-ից ավելի հարկի դեպքում բոլոր հարկաբաժինները) պետք է ներառեն նաև առանձնացված 1-ական խցիկ, առանձին մուտքերով՝ հաշմանդամություն ունեցող տղամարդկանց և կանանց համար, հարմարեցված լինեն հաշմանդամություն ունեցող անձանց ինքնուրույն կողմնորոշման համար և համալրված մատչելիության հատուկ կոնստրուկտիվ և տեխնոլոգիական լուծումներով:>,
4. 5.7.2 կետը շարադրել հետևյալ խմբագրությամբ. <5.7.2 Սանիտարական հանգույցները (զուգարանները) պետք է նախատեսվեն հասարակական և արտադրական շենքերի բոլոր հարկաբաժիններում՝ այդ թվում առանձնացված, առնվազն 1-ական խցիկով՝ հաշմանդամություն ունեցող տղամարդկանց և կանանց համար: Սանիտարական հանգույցների մատչելիության կոնստրուկտիվ և տեխնոլոգիական լուծումները հիմնավորվում են հաստատված նախագծային լուծումներով՝ խելամիտ հարմարեցումների ապահովմամբ։ Ընդ որում՝ հաշմանդամություն ունեցող անձանց՝ տեսողական թերություններով և թիկնաթոռ-սայլակով տեղաշարժվողների համար զուգարանները պետք է նախատեսվեն շենքի ներքին տարածքի բոլոր հարկաբաժիններում, կամ բաց տարածքում աշխատանքների կազմակերպման պարագայում՝ աշխատատեղերից (աշխատասենյակներից) առավելագույնը 60մ հեռավորությամբ։ Տեսողական թերություններով հաշմանդամություն ունեցող տղամարդկանց և կանանց համար նախատեսվող զուգարանների տեղակայումը միմյանց հարևանությամբ չի թույլատրվում:>:

3. Սույն հրամանն ուժի մեջ է մտնում պաշտոնական հրապարակմանը հաջորդող օրվանից:

Ա. ՂՈՒԼԱՐՅԱՆ